stanford-oval/wikipedia huggingface dataset:
פרשת השימוש ברוגלה במשטרת ישראל
ועדת מררי

ב-20 בינואר 2022 היועץ המשפטי לממשלה אביחי מנדלבליט מינה צוות בראשות המשנה ליועץ המשפטי לממשלה (משפט פלילי), עו"ד עמית מררי, לבדיקת ממצאי התחקיר. כחברים בצוות מונו שני ראשי אגפים בדימוס בשב"כ, צפריר כץ, שעמד בראש האגף הטכנולוגי של השב"כ ואיל דגן שעמד בראש אגף חקירות של השב"כ. הצוות נעזר במומחים של השב"כ, "המוסד" וחברת NSO. מנדלבליט הורה למשטרה לחדול במהלך החקירה משימוש בתוכנות הריגול, למעט במקרים מצילי חיים. צוות הבדיקה התבטא כי:
הבדיקה הטכנולוגית העלתה כי אין כל אינדיקציה לכך שמשטרת ישראל הדביקה באמצעות מערכת פגסוס שבידיה ללא צו שיפוטי, מכשיר טלפון של מי מבין רשימת האנשים שפורסמו בתקשורת. יתרה מזאת, על בסיס בדיקה שנערכה בכל המקרים בהם המידע שנשלף מהמערכת אפשר לבדוק זאת, לא נמצאה גם כל אינדיקציה לניסיונות הדבקה. בכל הנוגע למערכת הנוספת שבידי משטרת ישראל ונבדקה בידי צוות הבדיקה, לא היו כל אינדיקציות להדבקות או ניסיונות הדבקה אל מי מבין רשימת האנשים שפורסמה.
עוד מצא הצוות כי נמצא כי לגבי שני אנשים שלגביהם ניתן צו בית משפט להאזנה לתקשורת בין מחשבים, בוצע ניסיון הדבקה, ולעניין אחד מהשניים שלגביהם ניתן צו בית משפט – ההדבקה הצליחה. הודעת משרד המשפטים לא נקבה בשמותיהם של שני אנשים אלה, אך באמצעי התקשורת פורסם ששלמה פילבר הוא האיש שאצלו ניסיון ההדבקה הצליח, ואצל איריס אלוביץ', אשתו של שאול אלוביץ', ניסיון ההדבקה נכשל. הצוות עתיד להמשיך את עבודתו ביחס לבחינת העיסוק והטיפול המשטרתי בהאזנות סתר בדרך של תקשורת בין מחשבים (הדבקה של ניידים).
אחרי פרסום דוח ועדת הבדיקה, בעיתון "כלכליסט" אמרו כי "הממצאים מחייבים בדיקה מחודשת" ופתחו בבדיקה פנימית. עוד אמרו כי "בה בעת דו"ח הביניים מאמת באופן מוחלט את חשיפת "כלכליסט", ולפיה המשטרה משתמשת ברוגלות התקפיות סופר-פולשניות להדבקת טלפונים של אזרחים". יואב יצחק הגיב "כי צוות מררי, יחד עם המשטרה, מתעתע בציבור."
ב-14 במרץ 2022 פרסם "כלכליסט" תגובה מפורטת לביקורת שהופנתה כלפיו, ובפרט לממצאי דו"ח הביניים של ועדת מררי. לדברי "כלכליסט" תחקיריו נשענו על עדויות ומידע מתוך היחידה המשטרתית שהפעילה את הרוגלות, וכי גנון תיווך בין החושפים לבין מררי, והעביר לה מטעמם מידע רב ומפורט שכולל רשימת אנשי יחידת הסיגינט־סייבר משטרתיים, דרכי פעולה של נוהלי הריגול, פרטים על הרוגלות הנוספות על "סייפן" (פגסוס) שכונו במשטרה "דייזי" ו"חלוץ", ואף את מיקום הקלסרים הנוגעים לעניין בחדרים השונים ביחידה. העיתון טען שצוות מררי לא בדק את השימוש הכולל שעשתה המשטרה ברוגלות, ולא חקר את מפעילי הרוגלות ביחידת הסייבר־סיגינט. העיתון טען שפרקליטות המדינה נתונה בניגוד עניינים, ולכן יש למנות ועדה עצמאית ובלתי תלויה לבדיקת הפרשה.
ביולי 2022 מסרה "ועדת מררי" את הדו"ח הסופי שלה ליועצת המשפטית לממשלה, גלי בהרב-מיארה.
ממסקנות הוועדה עלה כי המשטרה לא עשתה שימוש בתוכנת הריגול ללא צו מבית משפט נגד היעדים ששמותיהם פורסמו בתקשורת. עם זאת, צוות הבדיקה מצא ליקויים בעבודת המשטרה ביחס להפעלת אמצעי האזנת סתר, כשחומרים אסורים נשאבו למערכות המשטרה, בשל חוסר התאמה טכנולוגית. המידע לא היה בשימוש.
ממצאים מאוחרים

ב-8 בנובמבר 2022 פרקליטות המדינה הודתה כי נעשה שימוש ללא היתר בתכנת ריגול הקשורה לפרשת הצוללות, כלפי שלשה אנשים: מיקי גנור, אלוף אליעזר (צ'ייני) מרום (מפקד חיל הים לשעבר) ועליזה בר יוסף (אשת סגן ראש המל"ל לשעבר אבריאל בר יוסף). לפי הודעתה התקבלו חומרים שחרגו מצווי בית משפט אבל לא נמסרו לצוותי החקירה. ממצאים אלה מצטרפים להודאת המשטרה באוגוסט 2022 בהדבקת רוגלה למורן שגב, בת זוגו של צביקה גנדלמן ראש עיריית חדרה, בחריגה מהצו שהוצא. ולהודאת המשטרה ביוני 2022 בשימוש ברוגלות בחריגה מהצו, בפרשת טלגראס כלפי רן בוגנים ויפית דואר שמואלי..
בכנס שנערך בינואר 2023 אמרה עו"ד מררי שהשימוש ברוגלות הוביל לכך "שהתקבל בהרבה מאוד מקרים מידע שלא תאם את סמכויות המשטרה. ... התנאים שהצבנו לשימוש מחדש ברוגלות הם קודם כל ניוון טכנולוגי, כי אם המשטרה תקבל כלי שלא מתאים לסמכויותיה אנחנו בצרות. הכלים האלו צריכים להיות מותאמים לסמכויות המשטרה כדי שלא נסמוך על נהלים."
בינואר 2023 הוציא איגוד האינטרנט הישראלי דו"ח בפרשה שמבקר את השימוש שעושות רשויות אכיפת החוק בישראל בכלי פריצה, ריגול ושאיבת מידע. וקובע כי "תוכנת הריגול פגסוס ודומותיה מהוות נקודת מפנה המשלבת דרגת פולשנות חסרת תקדים בהשוואה ליכולות עבר, עם תכונות המסוגלות להפוך רבים מאמצעי הנעילה והאבטחה של המכשירים החכמים לבלתי יעילים ולחסרי משמעות". עוד מדגיש הדו"ח את הצורך לעדכן את החוק והרגולציה בנושא חדירה למכשירים חכמים ושירותי ענן. כמו כן, מחברי הדו"ח מציעים מתווה לאסדרת החיפוש.
ועדת חוקה, חוק ומשפט הקדישה מספר דיונים לעניין הרוגלות בכנסת ה-24 וה-25. היועץ המשפטי של המשטרה, תנ"צ אלעזר כהנא, אמר בוועדת חוקה, חוק ומשפט בכנסת ב-13 במרץ 2023, שנעשו למעלה מאלף ניסיונות הדבקה ברוגלת ״סייפן״ בתקופה שבין תחילת מועד השימוש המבצעי ב-2016 למועד הגשת דו״ח מררי. חיזקה את דבריו עורכת הדין עמית מררי, המשנה ליועצת המשפטית לממשלה, כאשר אמרה בוועדת חוקה, חוק ומשפט ב-1 במאי 2023, שהיו 1086 הדבקות וניסיונות הדבקה ברוגלות מאז שהמערכת נכנסה לשימוש. עוד אמרה שמדובר בכשל מערכתי, ושאנשי הפרקליטות לא ידעו שהכלים להאזנות סתר עושים דברים שמעבר לכך.
הסנגורית הציבורית עו"ד ענת מיסד-כנען פנתה ב-20 במרץ 2023 לעו"ד עמית מררי, המשנה ליועצת המשפטית לממשלה, בבקשה להורות למשטרה להפסיק לעשות שימוש ברוגלות שאינן חוקיות או לכל הפחות להגביל את השימוש בהם. עוד קראה למררי לפעול להקמת גוף ביקורת עצמאי שיפקח על הפעלת הרוגלות, ודרשה ממנה לעדכן את כל הנאשמים והחשודים שהופעלו נגדם רוגלות.
ב-5 ביוני 2023 פורסם כי הפרקליטות משכה בתיק רצח ראיה שהושגה באמצעות שימוש לא חוקי ברוגלה. עד ליולי 2024 לדברי העיתונאי תומר גנון אנשי משטרה הודו בשימוש ברוגלות ל-20 אנשים קונקרטיים בעשר פרשיות שונות.
ועדת דרורי

ב-13 ביוני 2023 ועדת החוקה, חוק ומשפט קיבלה ברוב של שמונה מול שני חברים החלטה הקוראת לממשלת ישראל להקים ועדת חקירה ממלכתית או ועדת בדיקה ממשלתית בראשות שופט לחקור את השימוש ברוגלות במשטרת ישראל.
ביולי 2023 הודיע שר המשפטים יריב לוין על כוונתו להקים ועדת בדיקה ממשלתית לחקר הפרשה, שבראשה יעמוד סגן נשיא בית המשפט המחוזי בירושלים בדימוס משה דרורי. כחברי הוועדה מונו ענבל רובינשטיין, הסניגורית הציבורית הארצית לשעבר, ושלום בן חנן, בכיר לשעבר בשב"כ. ב-27 באוגוסט 2023 אישרה הממשלה את הקמת הוועדה.
לאחר שנגד הקמת הוועדה הוגשה עתירה לבג"ץ על ידי ראש השב"כ לשעבר נדב ארגמן יחד עם עו"ד נדב ויסמן, הסכימה הוועדה להגביל את עבודתה כנגד תיקים שאינם תלויים ועומדים בבתי משפט. ב-29 בפברואר 2024, הוציא שופט העליון יחיאל כשר החלטה שנותנת תוקף להגבלת פעילות הוועדה.
שני גברים וחצי

| --- | --- |

 סוגה:  קומדיית מצבים
 יוצרים:  צ'אק לורי   לי ארונסון
 שחקנים:  צ'ארלי שין   אשטון קוצ'ר   ג'ון קראייר   אנגוס ט. ג'ונס   אמבר טמבלין   קונצ'טה פרל   הולנד טיילור   מרין הינקל   מלאני לינסקי   אנה איסטדן
 ארץ מקור:  ארצות הברית 
 שפות:  אנגלית 
 מקום התרחשות:  לוס אנג'לס, קליפורניה, מליבו 
 מספר עונות:  12 
 מספר פרקים:  262 
 הפקה
 מפיקים בפועל:  צ'אק לורי   אריק טננבאום   קים טננבאום   אדי גורודצקי   סוזן בוורס   דון ראו
 חברת הפקה:  Chuck Lorre Productions, האחים וורנר טלוויזיה 
 הפצה:  האחים וורנר טלוויזיה 
 מוזיקה:  דניס צ'. בראון 
 אורך פרק:  21 דקות
 שידור
 רשת שידור:  CBS
 רשת שידור בישראל:  yes Comedy HD
 תקופת שידור מקורית:  22 בספטמבר 2003 – 19 בפברואר 2015
 קישורים חיצוניים
 דף התוכנית ב-IMDb
 
שני גברים וחצי (באנגלית: Two and a Half Men) היא קומדיית מצבים אמריקאית ששודרה לראשונה ברשת CBS ב-22 בספטמבר 2003 והסתיימה ב-19 בפברואר 2015 אחרי 12 עונות. עלילת הסדרה מתמקדת בצ'ארלי הרפר (צ'ארלי שין), רווק בודד שמנהל אורח חיים נהנתני הנקטע כאשר אחיו אלן (ג'ון קראייר) מתגרש ועובר לגור עמו יחד עם בנו ג'ייק (אנגוס ט. ג'ונס).
הסדרה הופקה במשך שמונה עונות, אולם במהלך 2011 החליטה רשת CBS לסיים את הפקת העונה השמינית של הסדרה לאחר 16 פרקים בלבד עקב מצבו הבלתי יציב של שין. שין פוטר לבסוף מצוות התוכנית ב-7 במרץ 2011. פרק הבכורה של העונה התשיעית שודר ב-19 בספטמבר 2011, כאשר אשטון קוצ'ר נכנס בתפקיד חדש לסדרה ומגלם את וולדן שמידט, בחור עשיר עם לב שבור שניצל על ידי אלן לאחר ניסיון התאבדות כושל, בעקבות גירושיו. הוא קונה את הבית של צ'ארלי (שנדרס למוות על ידי רכבת לאחר שרוז דחפה אותו אל הפסים) אותו ירש אלן, לאחר שאלן לא עמד בתשלומי המשכנתא הגבוהים, ובפרק השני אלן מבקש ממנו לשהות אצלו בבית למשך מספר ימים, וכך התחילה העונה התשיעית. באוקטובר 2014, עלתה העונה ה-12 של הסדרה, שאושרה כי תהיה העונה האחרונה של הסדרה. ב-19 בפברואר 2015 שודר הפרק האחרון בסדרה.
עלילה

צ'ארלי הרפר הוא רווק הולל המצויד במיטב הקלישאות: בית על החוף, מרצדס מפוארת, ונשים כמו גרביים, הוא עובד כמלחין ג'ינגלים לפרסומות ונהנה מהחיים. אחיו אלן הוא נשוי לג'ודית (מרין הינקל) מרובע ולחוץ שמוצא את עצמו יום אחד עומד בפני גירושים ועובר עם הבן שלו ג'ייק (שמעריץ את הדוד שלו) לגור עם אחיו. הסיטואציות הקומיות נובעות מהתנגשות העולמות והערכים של האחים – האח השמרן והמגונן על בנו מול הרווק המשתולל והמשתרלל. בין הדמויות בסדרה: אמם האנוכית והמפלצתית אוולין, ג'ודית, אשתו לשעבר של אלן, מנהלת משק הבית ברטה, ורוז, סטוץ לשעבר של צ'ארלי וכעת שכנה שלו המנסה להשתחל בחזרה לחייו.
רייטינג

הטבלה שלהלן מציגה את מדרוג הצפייה של שני גברים וחצי בארצות הברית. טור ה"דירוג" מציין את דירוגה של שני גברים וחצי ביחס לסדרות אחרות ששודרו באותה עונת-שידורים, בשעות צפיית השיא. שיטת הדירוג בארצות הברית דומה לזו שבישראל, ומסתמכת אף היא על מדד נילסן. טור ה"צופים" מתאר את כמות הצופים הממוצעת בעת השידור הראשון של כל פרק. "תחילת העונה" מתייחס לתאריך שידור פרק הפתיחה של העונה, "וסיום העונה" מתייחס לתאריך השידור של הפרק האחרון.
| עונה | משבצת שידור | תחילת העונה | סיום העונה | שנות שידור | דירוג | צופים בארצות הברית (במיליונים) |
| --- | --- | --- | --- | --- | --- | --- |
| 1 | ימי שני, 21:30 | 22 בספטמבר 2003 | 24 במאי 2004 | 2003-2004 | #15 | 15.31 |
| 2 | ימי שני, 21:30 | 20 בספטמבר 2004 | 23 במאי 2005 | 2004-2005 | #11 | 16.45 |
| 3 | ימי שני, 21:30 | 19 בספטמבר 2005 | 22 במאי 2006 | 2005-2006 | #17 | 15.14 |
| 4 | ימי שני, 21:30 | 18 בספטמבר 2006 | 14 במאי 2007 | 2006-2007 | #21 | 14.43 |
| 5 | ימי שני, 21:30 | 24 בספטמבר 2007 | 19 במאי 2008 | 2007-2008 | #17 | 13.68 |
| 6 | ימי שני, 21:30 | 22 בספטמבר 2008 | 18 במאי 2009 | 2008-2009 | #10 | 15.06 |
| 7 | ימי שני, 21:30 | 21 בספטמבר 2009 | 24 במאי 2010 | 2009-2010 | #11 | 14.95 |
| 8 | ימי שני, 21:30 | 20 בספטמבר 2010 | 14 בפברואר 2011 | 2010-2011 | #17 | 12.73 |
| 9 | ימי שני, 21:30 | 19 בספטמבר 2011 | 14 במאי 2012 | 2011-2012 | #11 | 14.64 |
| 10 | ימי חמישי, 20:30 | 27 בספטמבר 2012 | 9 במאי 2013 | 2012-2013 | #13 | 13.78 |
| 11 | ימי חמישי, 20:30 | 26 בספטמבר 2013 | 15 במאי 2014 | 2013-2014 | #27 | 10.66 |
| 12 | ימי חמישי, 20:30 | 30 באוקטובר 2014 | 19 בפברואר 2015 | 2014-2015 | #23 | 11.95 |
לאס וגאס (סדרת טלוויזיה)

| --- | --- |
לוגו הסדרה
לוגו הסדרה
 סוגה:  דרמה קומית
 יוצרים:  גארי סקוט תומפסון
 שחקנים:  ג'יימס קאן   ג'וש דוהאמל   מולי סימס   ניקי קוקס   ג'יימס לסיור   ונסה מרצ'ל   מרשה תומאסון   טום סלק
 ארץ מקור:  ארצות הברית
 שפות:  אנגלית 
 מקום התרחשות:  לאס וגאס 
 מספר עונות:  5
 מספר פרקים:  106
 הפקה
 הפצה:  NBCUniversal הפקות 
 מוזיקה:  צ'רלי קלוסר 
 אורך פרק:  42 דקות
 שידור
 רשת שידור:  NBC
 רשת שידור בישראל:  HOT Family
 תקופת שידור מקורית:  22 בספטמבר 2003 – 15 בפברואר 2008
 קישורים חיצוניים
 www.nbc.com/Las_Vegas/
 דף התוכנית ב-IMDb
 
לאס וגאס (באנגלית: Las Vegas) היא סדרת דרמה קומית אמריקאית הנוצרה על ידי גארי סקוט תומפסון. הסדרה שמתמקדת בסגל אנשים מיוחד במינו אשר מתפעלים מלון וקזינו מצליח בשם "מונטסיטו" בעיר לאס וגאס שודרה ברשת NBC במשך חמש עונות עד לביטולה עקב ירידה באחוזי הרייטינג.
תקציר העלילה > עונה 1

פרקים 1–23 (23 פרקים). החלה ב-22 בספטמבר 2003 והסתיימה ב-17 במאי 2004.
העונה נפתחת כאשר אד תופס את דני ודלינדה במיטה. דני חושש למשרתו ומתחיל לצאת איתה כדי שאד לא יפגע בו בגלל שהתקרב לדלינדה. דלינדה שמה לב שדני איתה רק כי הוא מפחד מאביה והיא נפרדת ממנו ומבקשת מאביה משרה במוטנסיטו, היא מתחילה לעבוד במטבח אך זה לא נמשך לאורך זמן. מייק עוזר לאד ודני לאתר סטודנטים נעדרים והשניים מצרפים אותו למחלקת האבטחה של המלון. אד עוזב לסוף שבוע אחד ומשאיר את דני אחראי והאחרון מגלה שהתפקיד דורש יותר ממה שחשב. סאם ומרי נאלצות להתמודד עם לקוחות מרגיזים במיוחד. המלון נאלץ לשדרג את מערכת האבטחה שלו ואד נפגש עם חבר מהעבר (אלק בולדווין). דלינדה מתקשה בתפקידה החדש כמנהלת מזון ומשקאות. למלון מגיע ז'אן-קלוד ואן דאם כדי לצלם קטע לסרטו החדש. בסוף העונה דני מקבל צו מחיל הנחתים האמריקני ויש לו 24 שעות להתייצב בשטח. מרי מתמודדת עם חזרתו של אביה לחייה.
תקציר העלילה > עונה 2

פרקים 24–47 (24 פרקים). החלה ב-13 בספטמבר 2004 והסתיימה ב-23 במאי 2005.
דני חוזר מהצבא לשמחתם של כל הצוות ובמיוחד לשמחתה של מרי. התנהגותו השתנתה ומתגלה כי הוא סובל מהלם מלחמה. דלינדה מקימה מועדון במלון ה"מיסטיק" שעד מהרה הופך לסיפור הצלחה. אד מופלל ברצח ודני מנסה למצוא דרך לחלץ אותו מהסיפור. סם, נסה, מרי ודלינדה עוברות לגור יחד. אישה מסתורית מגיעה למלון ומגלה לנסה שאביה בחיים ושהוא רוצה ליצור איתה קשר, אד מגלה לה את האמת לגבי העבר המשותף שלו עם אביה. דני ומרי יוצאים לחופשה בלוס אנג'לס. אד נחטף ודני ומייק מנסים למצוא אותו. הם מצליחים להחזיר אותו אך הפעם דני הוא זה שמסתבך בצרות. דלינדה לא מסתדרת עם גונת'ר, השף החדש במלון. אד זוכה לביקור מאישה מעברו (נועה תשבי) ולאחר מכן הוא מחליט לעורר עניין בצוות העובדים וגורם לכולם להחליף תפקידים לשבוע. סם להוטה להשיג מיליונר חדש למלון אך נדהמת לגלות שזהו בעלה (דין קיין). העונה מסתיימת כאשר הבעלים החדש של המלון מפוצץ את המלון.
תקציר העלילה > עונה 3

פרקים 48–70 (23 פרקים). החלה ב-19 בספטמבר 2005 והסתיימה ב-12 במאי 2006.
העונה נפתחת בסוף השיפוצים של "מונטסיטו" המחודש.
תקציר העלילה > עונה 4

פרקים 71–87 (17 פרקים). החלה ב-27 באוקטובר 2006 והסתיימה ב-9 במרץ 2007.
תקציר העלילה > עונה 5

פרקים 88–106 (19 פרקים). החלה ב-28 בספטמבר 2007 והסתיימה ב-15 בפברואר 2008.
דמויות > דמויות ראשיות

דני מק'קוי (ג'וש דוהאמל) - קצין חי"ר בחיל הנחתים לשעבר. עובד באבטחת המלון והוא מקורב לאד שרואה בו כבן. מאוחר יותר הופך לראש האבטחה של המונטסיטו ומתחתן עם דלינדה בתו של אד.
אדוארד "אד" דליין (ג'יימס קאן) - מנהל הקזינו ה"מונטסיטו" המתנהג כאב לכל העובדים. אביה של דלינדה שמתחילה לעבוד במלון ויוצאת עם דני. עבד בעבר ב-CIA ולא פוחד להשתמש באלימות כדי להשיג את רצונותיו. בסוף העונה השלישית הוא פורש מניהול הקזינו ומעביר את התפקיד לדני.
מייק קאנון (ג'יימס לסיור) - מהנדס עם תואר מ-MIT אך למרות חוכמתו הוא עובר כמחנה מכוניות בקזינו. לאחר שדני מגלה את כשרונותיו של מייק ואת אישיותו השניים הופכים לחברים הכי טובים. עם הזמן הוא מקודם לסגן מנהל האבטחה ועובד לצידם דני ואד.
סמנתה ג'יין "סאם" מרקז (ונסה מרצ'ל) - מארחת הקזינו הכי טובה בוגאס. מתגוררת בסוויטה של ה"מונטסיטו" וידועה בקשריה הטובים על לקוחות רבים. הייתה נשואה בעבר למיליונר קייסי מנינג.
דלינדה דליין (מולי סימס) - בתו היחידה של אד ומנהלת המזון והמשקאות של המונטסיטו. לאחר מערכת יחסים מפותלת עם דני השניים מתחתנים.
מרי קונל (ניקי קוקס) - מארגנת האירועים בקזינו. חברת ילדות של דני שהיה תמיד עוזר לה ומציל אותה מאביה שנהג להתעלל בה מינית.
נסה הולט (מרשה תומאסון) - ידועה בכינויה "מלכת הקרח". מאז ילדותה גדלה אצל אד כמו בתו והפכה לאישה קשוחה.
איי.ג'יי. קופר (טום סלק) - הבעלים של המונטיסטו מתחילת העונה החמישית. מעסיק את פייפר ולאחר מכן היא מגלה ששירת עם אביה בווייטנאם.
דמויות > דמויות משניות

פייפר נלסון (קמיל גואטי) - הקונסיירז' החדשה במלון החל מעונה 5. מתיידדת עם סאם ודלינדה. מועסקת על ידי קופר ולאחר מכן מגלה שאביה אותו מעולם לא הכירה היה חברו הטוב של קופר ונהרג במלחמת וייטנאם.
מיטץ' (מיטץ' לונגלי) - עובד באבטחת המלון רוב הזמן לצידם של דני ומייק.
פולי (סוזן וואנג) - מעסה בספא של המלון המתיידת עם סאם ומאוחר יותר גם עם קופר.
לואיס פרז (גאי אקר)- שוטר במשטרת לאס וגאס וחבר ילדות של דני. הוא מצטרף לצבא ונשלח לעיראק. לאחר שהוא נהרג בעיראק הצוות עורך לו לוויה מפוארת.
השירים הנמכרים ביותר בכל הזמנים בגרמניה

אלטון ג'ון, אשר שירו "Candle in the Wind 1997" מחזיק בתואר "השיר הנמכר ביותר בגרמניה"
רשימת השירים הנמכרים ביותר בגרמניה היא רשימה בה נכללים השירים והסינגלים הנמכרים ביותר בגרמניה. השירים שמופיעים להלן זכו לתארים מטעם איגוד תעשיית ההקלטות הגרמני (Bundesverband Musikindustrie). נכון למאי 2019, השיר הנמכר ביותר בגרמניה הוא "Candle in the Wind 1997" של אלטון ג'ון.
כמו כן, שוק המוזיקה בגרמניה הוא השלישי בגודלו בכל העולם, והשני בגודלו באירופה.
הענקת התארים (ציר זמן)

| תואר | 1974–1984 | לפני 1 בינואר 2003 | לפני 1 ביוני 2014 | אחרי 1 ביוני 2014 |
| --- | --- | --- | --- | --- |
| כסף | 500,000 | — | — | — |
| זהב | 1,000,000 | 250,000 | 150,000 | 200,000 |
| פלטינה | 2,000,000 | 500,000 | 300,000 | 400,000 |
| יהלום | — | — | — | 1,000,000 |
הערות שוליים

↑  BVMI | Datenbank, www.musikindustrie.de
↑  Wayback Machine, web.archive.org, ‏2011-01-04
↑  "Bundesverband Musikindustrie: Deutschland drittgrößter Musikmarkt weltweit". Musikindustrie.de. 2011-04-13. אורכב מ-המקור ב-2011-12-31. נבדק ב-2012-02-28.
↑  "Billboard Vol. 86, No. 52". Billboard. 26 בדצמבר 1974. p. 40. נבדק ב-29 באפריל 2013. {{cite web}}:  (עזרה)
↑  Murells, Joseph (1984-12-31). Million selling records from the 1900s to the 1980s: an illustrated directory. Batsford. p. 10. ISBN 9780713438437. נבדק ב-2013-04-29.
↑  "GOLD / PLATIN für Musikprodukte" (בגרמנית). Bundesverband Musikindstie. אורכב מ-המקור ב-18 באוקטובר 2015. נבדק ב-21 באוגוסט 2014. {{cite web}}:  (עזרה)
↑  "Bundesverband Musikindustrie: Gold-/Platin-Datenbank". musikindustrie.de.
↑  "Highest Gold Platinum certifications as of 2008" (PDF). International Federation of the Phonographic Industry. אורכב מ-המקור (PDF) ב-4 בינואר 2011. נבדק ב-3 באוקטובר 2010. {{cite web}}:  (עזרה)
↑  Murrells, Joseph (1978). The Book of Golden Discs (2, illustrated ed.). Barrie & Jenkins. ISBN 0-214-20480-4.
↑  הגרסה עם ג'סטין ביבר זכתה למעמד הזהב
↑  Murrells, Joseph (1978). The Book of Golden Discs (2, illustrated ed.). Barrie & Jenkins. ISBN 0-214-20480-4.
↑  Murrells, Joseph (1978). The Book of Golden Discs (2, illustrated ed.). Barrie & Jenkins. ISBN 0-214-20480-4.
| השירים הנמכרים ביותר בכל הזמנים |
| --- | --- | --- |
| אסיה-האוקיינוס השקט | אוסטרליה • יפן • קוריאה הדרומית |  |
| אירופה | פינלנד • צרפת • גרמניה • ספרד • בריטניה |  |
| אמריקה הצפונית | קנדה • ארצות הברית |  |
קרן שפלר מושקט

קרן שפלר מושקט (נולדה ב-4 בפברואר 1975) היא זמרת ישראלית-אמריקאית, מוזיקאית ג'אז, במאית, מפיקה, מרצה ומנחת סדנאות בנושאי התפתחות אישית.
ביוגרפיה

שפלר מושקט בלוס אנג'לס, ארצות הברית, לנורית כימאית ובעלת עסק ליבוא ואברי מהנדס מוביל בתחום הגז והנפט העולמי. כשהייתה בת שש עברה עם משפחתה לצפון לונדון. בגיל עשר הופיעה על בימת ה־West End ובטלוויזיה עם להקת תיאטרון מקצועית של ילדים. בגיל 13 עלתה לישראל עם משפתחתה. למדה במגמת תיאטרון בבית ספר לאומנויות על שם תלמה ילין, שם הופיעה בהרכבים שונים עם נגנים ממגמת הג'אז. בשנת 1992 התגייסה לצבא ושירתה כקצינת ת"ש בחיל הים. משנת 1995 למדה לימודי משפטים באוניברסיטת London School of Economics. במהלך לימודיה שימשה יושבת ראש אגודת התיאטרון באוניברסיטה ועסקה במשחק ובימוי. עשתה סטאז' במשפטים בישראל במחלקת הייטק של פרופסור יוסי גרוס, חודק, גרינברג ושות'. במקביל ביימה הצגות עבור התיאטרון האנגלי בתל אביב. משנת 2000 למדה תואר שני בבימוי תיאטרון בתוכנית בניהולה של הבמאית אן בוגארט באוניברסיטת קולומביה. במהלך הלימודים שימשה כעוזרת במאית של הבמאית אן בוגרט. בשנת 2002 השתתפה בשתי הפקות גדולות, בפסטיבל ישראל וב-American Repertory Company. בשנת 2003 עבדה בהפקה של הבמאית רנה ירושלמי.
משנת 2004 עסקה בבימוי הצגות בפרינג' של ניו יורק. בשנת 2004 ביימה את ההצגה חתונות הדמים מאת לורקה במרכז התרבות Clemente Soto Vélez בניו יורק וקיבלה ביקורות משבחות. בשנה זו כתבה וביימה מחזה בשם BATH PARTY עם השחקנית מיטל דוהן והבמאית איילת דקל. המחזה רץ בפרינג' במשך שנתיים ובשנת 2005 יצא בהפקה מסחרית במרכז האומנויות HERE שבווסט ווילאג' וזכה לתשבחות מהוילאג' ווייס, הג'רוזלם פוסט, ה-BroadwayWorld והניו יורק טיימס. בשנת 2008 חזרה שפלר מושקט לישראל.
קריירה מוזיקלית

בשנת 2017 החלה שפלר מושקט ללמוד ג'אז ופסנתר עם דמויות מרכזיות בג'אז הישראלי, וביניהם עופר פורטוגלי, חן לוי, יעלה באלין ואדיר לוי. היא יצרה הופעות קונספט שמשלבות בין תיאטרון לג'אז ומספרות את סיפורה האישי תוך נגיעה בנושאים שקשורים להעצמה אישית, איתם הופיעה ברחבי הארץ ביותר מ־150 מופעים. היא הופיעה עם נגני ג'אז מרכזיים כמו שי זלמן, עדי רנרט, גלעד אברו, יונתן רוזן, עדן לדין ועוד.
הופעות מרכזיות:
"התחלות" במועדון המחתרת רמת השרון בשנת 2018 וב"חותם הקפה בשנת" 2019.
"אישה אחת חלומות גדולים" ב"קפה ביאליק" בשנת 2018, ב"שבלול גיאז" (אורחת סי היימן) עם שי זלמן ותמיר מילר בשנת 2022, ב"מועדון סלון", מרכז הפיי ברעננה בשנת 2022.
בשנת 2022 הוציאה סינגל ראשון: HIGH (מילים ולחן טל בביצקי) שזכה לעשרוים אלף צפיות ביוטיוב.
בשנת 2024 הוציאה שפלר מושקט אלבום ג'אז ראשון בשם "לונדון, ניו יורק, תל אביב" יחד עם נגני ג'אז מרכזיים כמו עדן לדין, פסנתרן ג'אז בינלאומי זוכה פרסים, גלעד אברו בסיסט, ויונתן רוזן על התופים. את האלבום הפיקה רעות יהודאי. האלבום זכה לתשבחות בפודקאסט ג'אז ישראלי.
ביולי 2024 נערכה השקת האלבום ב"מועדון הגריי" בתל אביב בליווי הפסנתרן עדי רנרט, יונתן קוסלובסקי, איתן איצקוביץ', צור בן זאב וישראל רוזן.
בדצמבר 2024 השיקה את האלבום במועדון השבלול בתל אביב בליווי עדן לדין, גלעד אברו ושי זלמן ואירחה את דפנה ארמוני.
חיים אישיים

שפלר מושקט נשואה לגיא מושקט, מהנדס והייטקיסט. יש להם 4 ילדים והם גרים ברמת השרון.
הערות שוליים

↑  קַדְמה - התנועה לקידום נשים, נערות וילדות במוזיקה - קרן שפלר מושקט
↑  הדר ת"ש, ‏הכירו את הישראלים שהם עובדים אפורים ביום וחיות במה בלילה, באתר ‏מאקו‏, 16 ביולי 2019
↑  blood wedding
↑  BWW News Desk, Bath Party, Starring Dohan, to Receive Off-Bway Transfer in Spring of '06, BroadwayWorld.com (באנגלית)
↑  'Bath Party,' Meital Dohan's one-woman comedy show, at the Here Arts Centre from the 21 Aug - 18 Sep 2005, New York Theatre Guide, ‏2017-10-19 (באנגלית)
↑  'Bath Party,' Meital Dohan's one-woman comedy show, extends at the Here Arts Centre playing from the 21 Oct - 19 Nov 2005, New York Theatre Guide, ‏2017-10-19 (באנגלית)
↑  Big city aspirations, The Jerusalem Post | JPost.com, ‏2005-09-27 (באנגלית)
↑  ג'ז ישראלי עם קרן שפלר מושקט
↑  קפה עם שרון בהגשת שרון זליקובסקי - אורחת באולפן: קרן שפלר מושקט - 17.03.2019
↑  Karen Shefler Mushkat קרן שפלר מושקט (2022-10-13), HIGH, Karen Shefler Mushkat, נבדק ב-2024-07-19
↑  לא זמין | N/A# • קול האוניברסיטה | AudioVersity, באתר קול האוניברסיטה | AudioVersity
↑  קרן שפלר מושקט – השקת אלבום
↑  כרטיסים :"קרן שפלר מושקט - אלבום חדש" - הופעות מוזיקה בתל אביב-יפו - לוח הופעות יוטיקט
הפנטגון (סדרת טלוויזיה)

| --- | --- |

 סוגה:  דרמה   פעולה   מתח
 יוצרים:  קו רובינסון ודייוויד מק'קאנה
 שחקנים:  בנג'מין בראט דניס הופר קר סמית' קלי רתרפורד אנחואן אליס
 פסקול:  טרבור רבין
 ארץ מקור:  ארצות הברית 
 שפות:  אנגלית
 מספר עונות:  1 
 מספר פרקים:  22 
 הפקה
 מפיק:  ג'רי ברוקהיימר
 חברת הפקה:  NBC 
 מוזיקה:  טרבור מוריס 
 אורך פרק:  45 דקות
 שידור
 רשת שידור:  NBC 
 רשת שידור בישראל:  HOT
 תקופת שידור מקורית:  21 בספטמבר 2005 – 1 בפברואר 2006
 קישורים חיצוניים
 דף התוכנית ב-IMDb
 
הפנטגון (באנגלית: E-Ring) היא סדרת טלוויזיה אמריקנית ששודרה ברשת NBC מ-21 בספטמבר 2005 ועד 1 בפברואר 2006.
הסדרה גוללה את קורותיהם של קבוצת קצינים בצבא ארצות הברית המוצבים בטבעת החמישית בבניין הפנטגון, ואחראיים על הוצאתם לפועל של מבצעי מודיעין וקומנדו ברחבי העולם. על הצוות מפקד קולונל עילאי מק'נולטי (אותו גילם דניס הופר), טייס מסוקים ואיש הכוחות המיוחדים שלחם בווייטנאם. תחתיו משרת מייג'ור ג'יימס "ג'יי.טי" טיסנווסקי (אותו גילם בנג'מין בראט), יוצא רגימנט הריינג'רס ה-75 ומפקד פלגה בכוח דלתא לשעבר. תחתם משרתת הסמלת ג'וסלין (אותה גילמה אנחואן אליס), מחיל הנחתים. לצוות מסייעים היועצת המשפטית סמנתה "סוני" ליסטון (אותה גילמה קלי רתרפורד) וכן חברו ופקודו של טיסנווסקי בכוח דלתא, קפטן רוברט "בובי" וילקרסון (אותו גילם קר סמית'). הצוות מתנהל מול תת-שר ההגנה, סטיבן אלגזי, יוצא חיל הנחתים (אותו גילם ג'ו מורטון).
הערות שוליים

↑  סוכניות הידיעות, ארה"ב מציגה: עונת הפיילוטים, באתר ynet, 24 בפברואר 2005.
↑  נסה גריגוריאדיס, רולינג סטון, החיים של דניס הופר היו מוגזמים יותר מכל הסרטים שהוא כיכב בהם, באתר הארץ, 16 ביולי 2010.
↑  Chip Crews, 'E-Ring': Sir! No, Sir!, The Washington Post, September 21, 2005.
סנטה קלרה (קליפורניה)

מתחם המיסיון סנטה קלרה דה אסיס נוסד על ידי הספרדים בשנת 1777.
קרב סנטה קלרה ב-1847, האמריקאים נלחמו בין הקליפורניוס (קליפורנאים היספנים), היה אחד הקרבות האחרונים של כיבוש קליפורניה.
סנטה קלרה (באנגלית: Santa Clara) היא עיר במחוז סנטה קלרה שבמדינת קליפורניה בארצות הברית. העיר נמצאת במרכז עמק הסיליקון. על פי מפקד האוכלוסין בשנת 2020, מונה אוכלוסיית סנטה קלרה מעל 131 אלף תושבים, מה שהופך אותה לעיר התשיעית הכי מאוכלסת באזור מפרץ סן פרנסיסקו. היא גובלת בסן חוזה, סאניווייל וקופרטינו.
בסנטה קלרה שוכן המטה העולמי של חברת אינטל, וכן של חברות נוספות בתחום, בהן NVIDIA, אפלייד מטיריאלס, פאלו אלטו נטוורקס ואינטל סקיוריטי (בעבר מקאפי).
האקלים בסנטה קלרה דומה לאקלים הים תיכוני: עונת החורף היא גשומה ועונת הקיץ שטופת שמש.
היסטוריה

לפני הגעתם של האירופים במאה ה-18, שבט הטמיאן של אומת אוהלונה של ילידי קליפורניה אכלס את האזור במשך כמה אלפי שנים.
היסטוריה > התקופה הספרדית

האירופאי הראשון שביקר בעמק היה חוזה פרנסיסקו אורטגה בשנת 1769. הספרדים החלו ליישב את קליפורניה עם 21 משלחות, ומתחם המיסיון סנטה קלרה דה אסיס נוסד ב-1777.
היסטוריה > התקופה המקסיקנית

קרב סנטה קלרה (1847), אחד מהקרבות האחרונים של כיבוש קליפורניה, נערך בין משלחת הקליפורניוס (קליפורנאים היספנים), בראשות פרנסיסקו סאנצ'ז, נגד הכוחות האמריקניים הפולשים.